Frida Kahlo

Frida Kahlo eli Magdalena Carmen Frieda Kahlo y Calderón (6. heinäkuuta 1907 Coyoacán, Meksiko – 13. heinäkuuta 1954 Coyoacán, Meksiko) oli meksikolainen taidemaalari, joka tunnettiin tuskaa, kuoleman läsnäoloa ja elon pimeää puolta ilmaisevista maalauksistaan. Kahlo maalasi laajan sarjan inhorealistisia omakuvia. Hän käytti voimakkaita värejä tyylillä, joka oli saanut vaikutteita Meksikon alkuperäiskansojen kulttuurista, mutta hänen tyylissään oli myös eurooppalaisia vaikutteita realismista, symbolismista ja surrealismista.

 Elämä 
 Perhe 
Kahlo syntyi vanhempiensa talossa Coyoacánissa, joka oli tuohon aikaan pieni kaupunki Méxicon laitamilla. Hänen isänsä oli Pforzheimissa Saksassa syntynyt valokuvaaja Carl Wilhelm Kahlo (1871–1941), joka Meksikoon muutettuaan otti uudeksi etunimekseen Guillermo. Pitkään luultiin, että Guillermo Kahlo oli juutalaista syntyperää, mutta uudempi sukututkimus osoittaa, että näin ei ollut. Äiti Matilde oli lähes lukutaidoton, syvästi uskonnollinen meksikolaisnainen.

Fridalla oli kaksi vanhempaa sisarta ja vuotta nuorempi pikkusisko.

 Lapsuus ja nuoruus 
Kahlo sairasti kuusivuotiaana polion. Oltuaan yhdeksän kuukautta vuodepotilaana hän ontui, ja isä rohkaisi häntä tytöille epätyypillisiin urheiluharrastuksiin selän ja jalan kuntouttamiseksi.

Vuonna 1922 viisitoistavuotias Kahlo aloitti kuuluisan lukion Escuela Nacional Preparatoria yhtenä sen harvoista tyttöoppilaista. Samana vuonna kuuluisa meksikolainen taiteilija Diego Rivera maalasi kouluun seinämaalauksen.

Syyskuussa 1925 Kahlo oli liikenneonnettomuudessa, jossa bussi ja raitiovaunu törmäsivät. Metallinen kaide lävisti hänen lantionsa ja aiheutti useita murtumia. Kahlo oli viikkoja sairaalassa. Hänelle piti tehdä 35 leikkausta.

Kahlo alkoi maalata toipilasaikanaan, ja ensimmäinen omakuva valmistui seuraavana vuonna. Samaan aikaan Kahlo aktivoitui poliittisesti ja liittyi Kommunistiseen nuorisoliikkeeseen ja Meksikon kommunistipuolueeseen.

 Aikuiselämä ja ura kuvataiteilijana 
Hänen maalauksensa herättivät taidemaalari Diego Riveran kiinnostuksen. Rivera ja Kahlo menivät naimisiin vuonna 1929, erosivat 1939 ja avioituivat uudestaan 1941. Kahlo tuki aktiivisesti kommunismia, ja hänellä väitetään olleen suhde Lev Trotskin kanssa, jonka Stalinin agentit surmasivat Méxicossa 1940. Kahlo oli avoimesti biseksuaali.

Vuonna 1932 Rivera maalasi tilaustyötä Detroitissa. Kahlo koki keskenmenon, joka järkytti häntä kovasti mutta käynnisti myös hänen voimakkaimman luomiskautensa. Riveran ehdotuksesta Kahlo alkoi maalata meksikolaisten retablo-maalausten tyyliin peltilevyille. Retablot ovat uskonnollisia maalauksia, joita meksikolaiset omistavat pyhimyksille, joiden esirukousten he kokevat auttaneen selviämään arjen tragedioista. Monet Kahlon maalauksista ovat tyypillistä retablon kokoa, 30 × 40 cm tai 40 × 50 cm.

Vuonna 1939 Kahlo lähti Pariisiin ja ystävystyi siellä Marcel Duchampin ja Pablo Picasson kanssa. Hän maalasi yhden kuuluisimmista teoksistaan, Kaksi Fridaa. Maalauksessa on kaksi omakuvaa rinnakkain, toinen valkoinen, jonka sydän vuotaa verta, toinen värikäs ja tervesydäminen.

Vuonna 1941 Meksikon valtio tilasi Kahlolta sarjan muotokuvia kuuluisista meksikolaisnaisista. Henkilökohtaisten murheiden takia Kahlo ei kyennyt täyttämään tilausta loppuun. Hänen työnsä saivat silti paljon suosiota ja niitä oli mukana useissa yhteisnäyttelyissä.

1950-luvulla Kahlon terveys heikkeni entisestään. Hänen jalkaansa tuli kuolio. Vuonna 1953 Kahlolla oli ensimmäinen yksityisnäyttelynsä Meksikossa, ja sairautensa takia hän osallistui sen avajaisiin galleriaan tuodusta katosvuoteesta käsin. Kuolio paheni ja jalka jouduttiin amputoimaan. Kahlo vaipui syvään masennukseen. Vuonna 1954 hän oli jälleen sairaalassa, keuhko-ongelmien takia, jotka mahdollisesti liittyivät itsemurhayritykseen.

Kahlo kuoli 13. heinäkuuta 1954. Virallinen kuolinsyy on keuhkoveritulppa, mutta itsemurhasta on huhuttu.
Viimeisessä päiväkirjamerkinnässä on vapiseva musta enkeli ja teksti "Toivon että lähtö on lopullinen ja riemukas – ja että en enää koskaan palaa. Frida".

Hänen tuhkansa sijoitettiin esikolumbiaaniseen uurnaan, joka on näytteillä hänen aikaisemmassa Coyoacánissa sijaitsevassa kodissaan La Casa Azulissa.

 Työt ja merkitys 
Kahlon omaan kokemukseen perustuvat työt ovat usein hätkähdyttävän voimakkaita kivun ja naisten ankaran elämän kuvauksia. Kahlon 143 maalauksesta 55 on omakuvia, jotka sisältävät henkilökohtaista symboliikkaa ja havainnollista ruumiin kuvausta. Kahloon vaikutti myös Meksikon alkuperäiskulttuuri, mikä näkyy kirkkaina väreinä sekä realismin ja symbolismin sekoituksena.

1930-luvun alussa Kahlo aloitti omaelämäkerrallisten teosten sarjan, tavoitteenaan tehdä maalaus jokaisesta elinvuodestaan. Sarjan aloittaa "Syntymäni" vuodelta 1932.

Vaikka Kahloa pidetään toisinaan surrealistina ja hänellä oli useita yhteisnäyttelyitä eurooppalaisten surrealistien kanssa, hän kuitenkin itse kiisti tämän luonnehdinnan.

+Frida Kahlon tunnetuimpia teoksiakussakin lähdeviitteessä myös teoskuva nimi vuosi  sijainti Luonnos onnettomuudestaDibujo a lápiz Pencil Sketch / Retablo  Frida Kahlo Fans    1926  Juan Coronelin kokoelmat, Cuernavaca, Meksiko  Omakuva samettimekossaAutorretrato con raje de terciopelo Self Portrait in a Velvet Dress  Frida Kahlo Fans    1926  yksityiskokoelma, Meksiko BussiEl camion The Bus  Frida Kahlo Fans    1929  Dolores Olmedon säätiön kokoelma, Meksiko  Omakuva (Kuinka aika rientääkään)Autorretrato – tiempo vuela Self Portrait – Time Flies  Frida Kahlo Fans    1929  Antony Bryanin kokoelma Omakuva, vaaleanpunainen tausta, sininen puseroAutorretrato Self Portrait  Frida Kahlo Fans    1930  Dolores Olmedon säätiön kokoelma, Meksiko  Frida ja Diego (Hääkuva)Frieda y Diego Rivera Frieda and Diego Rivera  Frida Kahlo Fans   1931  San Franciscon modernin taiteen museo, Yhdysvallat Henry Fordin sairaalassaHenry Ford Hospital Henry Ford Hospital  Frida Kahlo Fans    1932  Dolores Olmedon säätiön kokoelma, Meksiko  Frida ja keskenmeno (litografia)El abortoEl Aborto (Frida and the Miscarriage) by Frida Kahlo 1932  Dolores Olmedon säätiön kokoelma, Meksiko   SyntymäniMi nacimiento My Birth  Frida Kahlo Fans    1932  Madonnan kokoelma, Yhdysvallat  Omakuva Meksikon ja Yhdysvaltojen välisellä rajallaAutorretrato en la frontera entre Mexico y los Estados Unidos Self-Portrait Along the Border Line Between Mexico and the United States  Frida Kahlo Fans    1932  Manuel Reyeron kokoelma, New York, Yhdysvallat Vain pari pistoaUnos cuantos piquetitos Unos cuantos piquetitos  Frida Kahlo Fans 	 1935  Dolores Olmedon säätiön kokoelma, Meksiko  Omakuva kiharalla tukallaAutorretrato con pelo rizado Self Portrait with Curly Hair  Frida Kahlo Fans    1935  yksityiskokoelma, Kalifornia, Yhdysvallat Isovanhemmat, vanhemmat ja minäMis abuelos, mis padres y yo My Grandparents, My Parents and Me  Frida Kahlo Fans    1936  Museum of Modern Art, New York, Yhdysvallat Minä ja nukkeniYo y mi muñeca Me and My Doll  Frida Kahlo Fans  	1937  yksityiskokoelma, Meksiko Sydämen muistoRecuerdo Memory  Frida Kahlo Fans  	1937 yksityiskokoelma, Pariisi, Ranska Diego Riveran muotokuvaRetrato de Diego Rivera Portrait of  Diego Rivera  Frida Kahlo Fans    1937  yksityiskokoelma, Meksiko Omakuva omistettu Lev TrotskilleAutorretrato dedicado a Leon Trotsky Self-Portrait Dedicated to Leon Trotsky  Frida Kahlo Fans   1937  National Museum of Women in the Arts, Washington D.C., Yhdysvallat Imettäjäni ja minäMi nana y yo My Nurse and I  Frida Kahlo Fans    1937  Dolores Olmedon säätiön kokoelma, Meksiko  Neljä Méxicon asukastaCuatro habitantes de la Ciudad de MéxicoFour Inhabitants of Mexico City  Frida Kahlo Fans    1938  yksityiskokoelma, Kalifornia, Yhdysvallat Tyttö ja kuoleman naamioNiña con mascara de muerte Girl with Death Mask  Frida Kahlo Fans    1938  yksityiskokoelma, Monterrey, Kalifornia, Yhdysvallat Mitä vesi antoi minulleLo que el agua me dio What the Water Gave Me  Frida Kahlo Fans    1938  Daniel Filipacchi -kokoelma, Pariisi Omakuva ja kehysAutorretrato – El marco Self Portrait – The Frame  Frida Kahlo Fans    1938  Musée National d' Art Moderne, Pompidou-keskus, Pariisi Maan hedelmiäFrutos de la tierra Fruits of the Earth  Frida Kahlo Fans   1938  Meksikon valtionpankin kokoelma Kaktuksen hedelmiäTunas Cactus Fruits  Frida Kahlo Fans    1938  Robert Holmes kokoelma, Perth, Australia PitahayasPitahayas Pitahayas  Frida Kahlo Fans    1938  Madison Art Center, Madison, Wisconsin, Yhdysvallat Kaksi FridaaLas dos Fridas The Two Fridas  Frida Kahlo Fans    1939  Museo de Arte Moderno, Meksiko Kaksi alastonta metsässäDos desnudos en un bosque Two Nudes in the Forest  Frida Kahlo Fans     1939  Mary – Anne Martin / Fine Arts, New York, Yhdysvallat Dorothy Halen itsemurhaEl suicidio de Dorothy Hale The Suicide of Dorothy Hale  Frida Kahlo Fans   1939   Phoenixin taidemuseo, Arizona, Yhdysvallat Omakuva apinan kanssaAutorretrato con un mono Self Portrait with a Monkey  Frida Kahlo Fans    1938  Albright – Knox Art Gallery, Buffalo , New York, Yhdysvallat UniEl sueño The Dream  Frida Kahlo Fans    1940  yksityiskokoelma, New York, Yhdysvallat Haavoittunut pöytäLa mesa herida The Wounded Table  Frida Kahlo Fans    1940  tuntematon kokoelma Omakuva orjantappurakauluksen kanssaAutorretrato con collar de espinas Self Portrait with Necklace of Thorns  Frida Kahlo Fans    1940  Harry Ransom Humanities Research Center, Austin Texas, Yhdysvallat Omakuva apinan kanssaAutorretrato con mono Self Portrait with Monkey  Frida Kahlo Fans    1940  Madonnan yksityiskokoelma, Yhdysvallat Tri. Eloesserille omistettu omakuvaAutorretrato dedicado al Dr. Eloesser Self Portrait Dedicated to Dr Eloesser  Frida Kahlo Fans    1940  Tohtori Leo Eloesserin perikunnan kokoelmaOmakuva hiukset leikattuinaAutorretrato con pell corto  Self Portrait with Cropped Hair  Frida Kahlo Fans    1940  The Museum of Modern Art, New York, YhdysvallatOmakuva Boniton kanssa (apina ja papukaija) Autorretrato con Bonito Self Portrait with Bonito  Frida Kahlo Fans    1941  yksityiskokoelma, YhdysvallatOmakuva apinoiden kanssaAutorretrato con monos Self Portrait with Monkeys  Frida Kahlo Fans    1943  Gelman Collection, MeksikoOmakuva Tehuanana (Diego mielessäni) Autorretrato como tehuana Self Portrait as a Tehuana  Frida Kahlo Fans    1943  Gelman Collection, Meksiko JuuretRaíces Roots  Frida Kahlo Fans    1943  Marilyn O. Lubetkinin kokoelmaMuotokuva Dona Rosita MorillostaRetrato de Doña Rosita Morillo Portrait of Doña Rosita Morillo  Frida Kahlo Fans    1944   Dolores Olmedon säätiön kokoelma, Meksiko  Katkennut pylväsLa columna rota The Broken Column  Frida Kahlo Fans    1944  Dolores Olmedon säätiön kokoelma, Meksiko  Toivoa vaillaSin esperanza Without Hope  Frida Kahlo Fans    1945  Dolores Olmedon säätiön kokoelma, Meksiko  Haavoittunut peuraEl venado herico The Wounded Deer  Frida Kahlo Fans    1946  Carolyn Farbin kokoelma, Houston Texas, YhdysvallatToivon puuArbol de la esperanza, mantente firme Tree of Hope  Frida Kahlo Fans     1946  Daniel Filipacchi -kokoelma, PariisiOmakuva tukka aukiAutorretrato con el pelo suelto Self Portrait with Loose Hair  Frida Kahlo Fans    1947  yksityiskokoelma, Des Moines, Iowa, YhdysvallatDiego ja minäDiego y yoDiego y yo  Frida Kahlo Fans     1949  Mary - Anne Martin / Fine Arts Collection, New York. YhdysvallatSyleilen maailmankaikkeutta, maata, Meksikoa, itseäni, Diegoa ja Mr. XolotliaAutorretrato en la frontera entre el abrazo de amor de el universo, la tierra (México), yo, Diego y el Señor Xólotl The Love Embrace of the Universe, the Earth (Mexico), Myself, Diego and Señor Xólotl  Frida Kahlo Fans     1949  Jorge Contreras Chacelin kokoelma, MeksikoOmakuva ja Tohtori Farillin muotokuvaAutorretrato con el retrato del Dr. Farill Self-Portrait with the  Portrait of Doctor Farill  Frida Kahlo Fans    1951  yksityiskokoelma, Meksiko Asetelma papukaijan kanssaNaturaleza muerta con loro y fruta Still Life with Parrot and Fruit  Frida Kahlo Fans     1951  Kokoelma Harry Ransom Humanities Research Center, University of Texas, YhdysvallatFrida ja StalinAutorretrato con Stalin Self Portrait with Stalin  Frida Kahlo Fans    1954  Frida Kahlo -museo, MeksikoMarxismi parantaa sairaitaEl Marxismo dará salud a los enfermos Marxism Will Give Health to the Sick  Frida Kahlo Fans    1954  Frida Kahlo -museo , MeksikoViva La VidaViva la vida, sandias Viva la Vida, Watermelons  Frida Kahlo Fans    1954   Frida Kahlo -museo , Meksiko

 Vastaanotto 
Kahlon tuotannon naisteemat ja niiden rohkea käsittelytapa tekivät hänestä lähes feminismin kulttihenkilön 1900-luvun viimeisillä vuosikymmenillä. 1990-luvulla hänen töistään maksettiin miljoona, 2000-luvun alussa kymmenen miljoonaa dollaria.

Frida Kahlon teos El sueño on myyty huutokaupassa 54,7 miljoonalla dollarilla marraskuussa 2025. Naisen maalaamasta teoksesta ei ole koskaan aikaisemmin huutokaupassa maksettu korkeampaa hintaa, ja se rikkoo myös aikaisemman Kahlon töistä maksetun huutokauppahinnan.

 Elokuvat, kirjat ja ooppera 
Saksassa valmistui vuonna 1982 televisiolle tehty arkistomateriaalia sisältävä elämäkertadokumenttifilmi nimeltä Frida Kahlo. Vuonna 1986 valmistui elokuvaohjaaja Paul Leducin elokuva Frida, naturaleza viva, jossa Ofelia Medina esittää Frida Kahloa. Vuonna 2002 valmistui Julie Taymorin elokuva Frida, jossa Salma Hayek esitti Frida Kahloa. Elokuva oli ehdolla kuuden Oscar-palkinnon saajaksi.

Vuonna 1983 ilmestynyt Hayden Herreran kirjoittama elämäkerta lisäsi kiinnostusta Frida Kahlon elämään ja taiteeseen.

Vuonna 2014 Helsingissä Suomessa kantaesitettiin Kahlosta ja hänen taiteestaan ja aatteistaan kertova ooppera Frida y Diego, jonka on säveltänyt Kalevi Aho ja libreton kirjoittanut Maritza Núñez.

 Museo ja näyttelyt 

Vuonna 1938 New Yorkissa oli suuri näyttely, jossa oli esillä 25 Kahlon työtä. Ennen kuolemaansa hän toi töitään näytteille myös Pariisiin ja Meksikoon.

Frida Kahlon lapsuudenkodista, Casa Azul (Sininen talo), on tehty museo, jossa on esillä hänen töitään. Museo avattiin vuonna 1958.

Vuonna 2007 Meksikon kansallinen taidemuseo järjesti suuren retrospektiivisen näyttelyn Kahlon satavuotisjuhlan kunniaksi.

Osa Kahlon maalauksista on pysyvästi Caza Azulissa eikä niitä lainata ulkopuolisiin näyttelyihin. Osa on yksityisten keräilijöiden hallussa (esimerkiksi Madonnalla on Kahlon töitä). Eräs yrittäjä on teettänyt kiinalaisilla taiteilijoilla Kahlon maalauksista kopioita, ja järjestää niistä näyttelyitä eri puolilla maailmaa.

Suomessa 1997 Helsingin kaupungin taidemuseossa Meilahdessa järjestetty Kahlon taiteen esittely keräsi satatuhatta kävijää.

 Lähteet 

 Kirjallisuutta 

 Aiheesta muualla 

 Frida Kahlo Wikiart
 Frida Kahlon viralliset sivut  
 The Frida Kahlo Museum  
 Frida Kahlon fanisivusto  

Luokka:Meksikolaiset taidemaalarit
Luokka:Amputoidut henkilöt
Luokka:Vuonna 1907 syntyneet
Luokka:Vuonna 1954 kuolleet
Luokka:Seulonnan keskeiset artikkelit